Senosios Įpilties III senosios kapinės

Senosios Įpilties III senosios kapinės, kitaip – Vidgirių senosios kapinės, vadinamos Maro kapeliais, Markapiais, Senkapiais (valstybės saugoma kultūros vertybė: unikalus kodas – 24209, senas registro kodas – L543, senas kultūros paminklo Nr. AV535) – neveikiančios kapinės šiaurės vakarinėje Kretingos rajono savivaldybės teritorijos dalyje, Senojoje Įpiltyje, 0,55 km į šiaurės rytus nuo kelio , Vidgirių miške.

 Kapinės 
Įrengtos pakilumos viršūnėje, miške. Ovalo plano, pailgos šiaurės rytų – pietvakarių kryptimi, 80 m ilgio, 25 m pločio, apjuostos akmenų aptvaro, kurio vakarinėje dalyje paliktas tarpas praėjimui. Laidojimo žymių nesimato. Ties viduriu stovi metalinis kaltinis kryžius. Paviršius išraustas žvėrių urvų. Apaugusios spygliuočiais medžiais. Anotacinio kultūros paveldo objekto ženklo nėra.

Teritorija – apie 0,17 ha, perimetras – 160 metrų.Kretingos rajono kapinių apskaitos duomenys (1982 m. lauko darbai). – [Kaunas]: Visasąjunginio žemės ūkio aerofotogeodezinių tyrinėjimų instituto Vakarų filialas, 1983. – L. 132 143

2,5 km į šiaurės vakarus yra Senosios Įpilties I senosios kapinės, 1,9 km į šiaurę – Naujosios Įpilties senosios kapinės, 1,25 km į pietvakarius – Benaičių senosios kapinės.

 Istorija 
Kapinės veikė XVI a. – XX a. pr. Senosios Įpilties kaimo Vidgirių (seniau – Šilinės) miške. Jose laidoti Senosios Įpilties, Naujosios Įpilties ir Kiaupiškių gyventojai.Julius Kanarskas. Naujosios Įpilties kaimo II kapinės (Darbėnų apyl., Kretingos raj.), 1993 m. – Kretingos muziejaus mokslinis archyvas. – F. 4, b. 223 Vadinamos Markapiais, Maro kapeliais, Senkapiais (). Kapines uždarius, XIX a. – XX a. pr. retsykiais laidoti savižudžiai, nekrikštyti kūdikiai.

XVIII a. aptvertos akmenų pylimu. Kapinėse stovėjo keletas monumentalių kryžių (vienas statytas 1814 m.Kretingos rajono gamtos ir kultūros paminklų katalogas. – Vilnius: Respublikinis žemėtvarkos projektavimo institutas, 1986. – Eil. Nr. 343) ir koplytėlė, kurie XX a. II pusėje sunyko. XX a. viduryje pastatytas kaltinis kryžius.

1956 m. žvalgė Vladas Šaulys, 1982 m. – Mokslinė metodinė kultūros paminklų apsaugos taryba (ekspedicijos vadovas Romas Olišauskas), 1995 m. – Kultūros paveldo centras (Loreta Kazlavickienė, Jadvyga Verksnienė).

1972–1984 m. – vietinės reikšmės archeologijos paminklas (AV535).Lietuvos TSR kultūros paminklų sąrašas. – Vilnius, 1973. – P. 251, eil. Nr. 535 1997 m. registruotos kultūros vertybių registro laidojimo vietų sąraše (L543), 2005 m. pripažintos valstybės saugomu kultūros paveldo objektu.Vidgirių k. senosios kapinės, Kretingos r. sav.

 Šaltiniai 

Kategorija:Kretingos rajono kapinės
Kategorija:Kretingos rajono paveldas